《秋怀》
明代·刘黄裳

玄都殿在西城北，虹渚星湖万岁峰。
实笑秦祠征宝雉，还轻汉岁降黄龙。
金盂露碗收神水，玉带风符护禁松。
一自玄元归碧落，瑶坛寂寂下宵钟。

作者简介：（1529—1595）明河南光州人，字玄子。刘绘子。万历十四年进士，官兵部员外郎。受命赞画侍郎宋应昌军务，援朝鲜御日本，渡鸭绿江，抵平壤，大破日军。录功，进郎中。有《藏澄馆集》。